Publication: Magyar Közlöny
Issue: MK-2004-205 (Year: 2004, Number: 205)
Era: 2004-2010
Section: 2. melléklet a 31/2004. (XII. 30.) KvVM rendelethez
Paragraph Index: 390

1. Általános definíció vízfolyásokhoz, tavakhoz, holtágakhoz Az alábbi szöveg az ökológiai minõség egy általános meghatározását adja. Az osztályozáshoz a felszíni vizek egyes kategóriáira vonatkozóan az ökológiai állapot minõségi elemeinek értékeit a késõbb következõ táblázat tartalmazza. 2.1. sz. táblázat Elem Kiváló állapot Jó állapot Mérsékelt állapot Általában Nincs vagy csak igen kevés az antropogén eredetû eltérés a felszíni víztest adott típusa fizikai-kémiai és hidrológiai-morfológiai minõségi elemeinek értékében azokhoz képest, amelyek ezt a típust zavartalan viszonyok között általában jellemzik. A víztest biológiai minõségi elemeinek értékei megfelelnek azoknak az értékeknek, amelyek általában jellemzik ezt a típust zavartalan viszonyok között, és semmilyen vagy csak igen kevés torzulást mutatnak. Ezek a típusra jellemzõ viszonyok és közösségek. A felszíni víztest biológiai minõségének elemeire vonatkozó értékek emberi tevékenységbõl származó kismértékû torzulást mutatnak, de csak kevéssé térnek el azoktól, amelyek ezt a típust zavartalan körülmények között általában jellemzik. A felszíni víztest biológiai minõségének elemeire vonatkozó értékek csak mérsékelten térnek el azoktól, amelyek általában jellemzik ezt a típust zavartalan viszonyok között. Az értékek az emberi tevékenységbõl származó torzulás mérsékelt jeleit mutatják és jelentõsen zavartabbak, mint a jó állapot feltételei között. A mérsékeltnél kisebb állapotot elérõ vizeket gyengének vagy rossznak kell minõsíteni. Gyengének kell minõsíteni az olyan vizeket, amelyek a felszíni víztest típusa biológiai minõségi elemeinek nyilvánvalóan jelentõs eltérését mutatják, és amelyekben a megfelelõ biológiai közösségek jelentõsen eltérnek azoktól, amelyek általában együtt járnak azzal a típussal zavartalan viszonyok között. Rossznak kell minõsíteni az olyan vizeket, amelyek a felszíni víztest típusára vonatkozó biológiai minõségi elemek egyértelmûen súlyos eltérését mutatják, és amelyekben a megfelelõ biológiai életközösségek jelentõs hányada hiányzik azok közül, amelyek ezt a típust zavartalan viszonyok között általában jellemzik.

Source: https://magyarkozlony.hu/hivatalos-lapok/32eba636034d70b7e5e1278a9ea3333f7c491f02/dokumentumok/9dbf470f643bf738cb75b5c34fe8512b021455ab/letoltes